«Utsikt over Delft»

«Utsikt over Delft» (Gezicht op Delft) er et oljemaleri av Johannes Vermeer utført ca.1660/1661Monica Rotgans. «Utsikt over Delft, ca 1660-1661, Johannes Vermeer (1632-1675) ». I: Kunst for alle; nr 6, 2007. Maleriet eies av museet Mauritshuis i Haag.Johannes Vermeer, View of Delft, c. 1660 - 1661 mauritshuis.nl  Maleriet er Vermeers største og mest tidkrevende verk muligens med unntak av «Maleren i sitt atelier» og kan ha vært et bestillingsverk utført på oppdrag av beskytteren Pieter van Ruijven.View of Delft fra Essential Vermeer  Bildet viser en utsikt over byen Delft med kanalen Schie i forgrunnen. Vermeer arrangerte flere av bildets arkitektoniske elementer slik at de løper parallelt med billedrammens kant, men i motsetning til samtidens sedvanlige byutsikt, bruker ikke Vermeer elementer som å la veien fortsette inn i bakgrunnen for dermed å indikere byens liv og hemmeligheter. 

Til maleriet benyttet Vermeer en ensartet, sammenhengende farvepalett dominert av jordfarver som oker og brunt samt enkelte strøk av rødt. Det er interessant å legge merke til at skyene bryter opp akkurat over Nieuwe Kerk slik at kirketårnet fremstår i strålende, nesten overjordisk lys. Kirken inneholdt fra 1622 et monument over Vilhelm I av Oranien, helten fra frihetskampen mot Spania. Vilhelm var blitt snikmyrdet i Delft, men var høyt ansett i byen og Vermeer kan ha ønsket å komme med et politisk budskap med det himmelske lyset.

Bygningen lengst til høyre i bildet med et tårn på hver side ble kalt Rotterdam byport og denne eksisterte helt til 1836 da den ble revet.View of Delft fra Essential Vermeer Bygningen var fra middelalderen og utfra en tegning utført av Jan van Kessel på midten av 1600-tallet kan man se at den var forsynt med blant annet skyteskår. Maleriet har blitt undersøkt ved hjelp av røntgen og infrarød teknologi og da viser det seg at Vermeer opprinnelig malte de to tårnene på bygningen badet i sollys, men har senere tonet dem betraktelig ned slik at de passer inn i den mørke delen nederst i bildet. 

«Utsikt over Delft» er et av Vermeers bilder hvor man antar at han har benyttet et camera obscura som hjelpemiddel i fremstillingsprosessen, dels på grunn av den presise detaljrikdommen maleriet er utført med, men også på grunn av det diffuse lyset som for eksempel sees i lyset i elven og som tilsvarer hva man ville observere gjennom et camera obscura. 

Maleriet har mottatt mye berømmelse gjennom tiden. Forfatteren Marcel Proust omtaler det som «verdens beste maleri», og i sitt romanverk På sporet av den tapte tid lar han en av hovedpersonene besvime av henrykkelse foran maleriet.Otto Nes. «Jan Vermeer, dikternes maler» I: Bokvennen; nr 4, 2002

Referanser

Kategori:Malerier av Johannes Vermeer
Kategori:Barokken
Kategori:Malerier fra 1660-årene